b'\n_START_ARTICLE_\nKhambaopr\xc3\xb8ret i 1934\n_START_PARAGRAPH_\nKhamba-opr\xc3\xb8ret i 1934 var et opr\xc3\xb8r i de vestlige omr\xc3\xa5der af Kham i Xikang mod den tibetanske regering og den sichuanske krigsherre Liu Wenhui. Det bestod af Khamba-stammefolk ledet af familien Pandatsang; to br\xc3\xb8dre i familien, Pandatsang Togbye og Pandatsang Rapga, var ledende i opr\xc3\xb8ret.\n_START_SECTION_\nOpstand\n_START_PARAGRAPH_\nPandatsang var en yderst rig Khampa-handelsfamilie med stor indflydelse i Kham. Familielederen var Nyigyal. Familiens tjenere sagde ofte "Sa spang mda \'gnam spang mda" "Jorden er Pangda, himlen er Pangdas." og "Jeg er forbundet med Pangda, hvad vil du g\xc3\xb8re ved mig?". De stod bag opr\xc3\xb8ret mod Lhasa i 1934 og Tibets Forberingsparti._NEWLINE_Opr\xc3\xb8rets bagmand var Pandastang Togbye fra den rige og magtfulde Kham Pandatsang-familie._NEWLINE_Pandatsang Rapga var broder til Pandastang Togbye (ogs\xc3\xa5 stavet Topgyay), som var en n\xc3\xa6r ven til Thubten Kunphela, som var fra Nyemo-omr\xc3\xa5det, der ligger mellem Shigatse og Lhasa, i \xc3\x9c-Tsang. Delvist p\xc3\xa5 grund af vrede over Kunphelas fald fra magten efter den 13. Dalai Lama Thubten Gyatsos d\xc3\xb8d i 1934, organiserede Togbye et opr\xc3\xb8r mod den tibetanske regering i de omr\xc3\xa5der, de kontrollerede i den vestlige del af Kham (det var omkring en tredjedel af hele Kham-regionen). Hans broder havde milit\xc3\xa6r kontrol, mens Rapga var mere en "forsker". De havde til form\xc3\xa5l at i sidste ende angribe Lhasa, men m\xc3\xa5tte tage Chamdo f\xc3\xb8rst._NEWLINE_Han gjorde det i troen p\xc3\xa5, at mange munke fra Kham med oprindelse i de store klostre n\xc3\xa6r Lhasa ville st\xc3\xb8tte ham i dette projekt. Den tibetanske regering vidste, at opr\xc3\xb8ret stammede fra Kham-omr\xc3\xa5det. Hans bolig i Lhasa blev konfiskeret, men i sidste ende skete der forhandlinger. \xc3\x85rsagen var, at familien var den st\xc3\xb8rste eksport\xc3\xb8r af tibetansk uld til udlandet, og enhver yderligere h\xc3\xa6ndelse kunne p\xc3\xa5virke r\xc3\xa5dighedsmidler. Som f\xc3\xb8lge af forhandlingsresultatet fulgte familiemedlemmerne ikke opr\xc3\xb8rene yderligere op._NEWLINE_Mens Kham-opr\xc3\xb8rerne flygtede fra de tibetanske regeringsstyrker, blev de tvunget til kamp mod b\xc3\xa5de krigsherren i Sichuan, Liu Wenhui, og de kinesiske kommunistiske partistyrker, der var undervejs p\xc3\xa5 Den lange march._NEWLINE_Rapga flygtede fra Kham til Kalimpong via Kanting og Nanking efter, at opstanden mislykkedes._NEWLINE_Grey Tuttle, en assisterende professor i moderne tibetanske studier, mener, at det var muligt, at Rapga "var en overbevist tilh\xc3\xa6nger af Sun Yat Sens politiske ideologi og havde oversat nogle af Suns vigtigere skrifter til tibetansk" under dette opr\xc3\xb8r.'